An nuna fim din 'Ar Risâlah' a Saudiyya | TRT Hausa
An nuna fim din 'Ar ...
An nuna fim din 'Ar Risâlah' a Saudiyya
Bayan shekaru 35 da haramta kallo,Saudiyya ta bude kofofin gidajen sinima,inda a karo na farko za ta nuna fim din 'Ar Risâlah',wanda ke nuni da rayuwar mafificin halitta.
Bayan shekaru 35 da haramta kallo,Saudiyya ta bude kofofin gidajen sinima,inda a karo na farko za ta nuna fim din 'Ar Risâlah',wanda ke nuni da rayuwar mafificin halitta,Annabi Muhammad tsira da amincin Allah su tabbata a gareshi.
Bayan shekaru 42,Saudiyya ta bada izinin nuna fim din da mashiryi Mustafa Akkad na kasar Amurka dan asalin sham ya shirya a shekarar 1976 tare da taurarun fina-finai na kasashen Larabawa.
Kazalika a Masar,Morocco,Irak,Lubnan da awancin kasashen Larabawa a yankin Gulf, za a nuna fina-finan da suka yi fice a bikin nunan fina-finai na kasa da kasa na Dubai, daga ranar 14 ga watan Yunin bana, a albarkacin sallar Azumi.
Ana kyautata zaton shugabannin Koweit ma, za su yi na'am da wannan matakin na nuna fina-finai.
A lokacin da 'Ar Risâlah' wato "The Message" a Turance ya fito, sarkin Saudiyya na wancan zamanin ya karbe shi da hannun biyu-biyu,amma a shekarar 1979 a lokacin juyin juya halin Musuluncin kasar Iran, gabar da ta kunno kai tsakanin Iran da masarautar da kuma tasirin akidar Wahabiyanci a wajejen shekarar 1980, sun sa uluma'u suka yi watsi da fim din ga baki daya.
A sanadiyyar bacin ransu da manyan malaman duniyar Islama suka nuna a wancan zamanin,maimakon a shirya fim din a farfajiyar Kaaba da kuma biranen Makka da Madinah ba,sai aka shirya shi a Morocco.
A zamanin da ya fito, 'Ar Risâlah' yayi matukar zama alakakai a kasashen Musulmai da na Turai.
A lokacin da aka kuduri nuna fim shi a Amurka,'yan kungiyar Musulman Amurka da ke birnin Washington,sun far wa gidan sinima,don suna kyautata zaton cewa za a nuna Annabi a fim din,abinda yasa matsaloli daban-daban suka dinka kunno kai.
Tag: islama , ramadan , fim , amurka
An baiwa mata damar kallon ƙwallo a lran
An baiwa mata a ƙasar irin damar kallon wasan ƙwallo a filayen wasannin ƙwallon ƙasar tun bayan kafuwan gwamnatin Musulunci a ƙasar a shekarar 1979.
"Da sauran rina a kaba a batun wafatin Kashoggi" 21.10.18 07:03:00
Sojin Isra'ila sun yi garkuwa da gwamnan Kudus 21.10.18 09:11:00